Donbass uchun jang davom etmoqda, Xarkovda fermerlar kungaboqar ekmoqda. Urushning 94-kunidan fotoreportaj

Ukrainadagi urushning to‘qson to‘rtinchi kuni o‘tdi. Donbass uchun janglar davom etmoqda: Rossiya Mudofaa vazirligi Liman shahrini to‘liq nazorat ostiga olganini e’lon qildi, biroq Ukraina rasmiylari buni rad etmoqda. Bahmut—Lisichansk avtomagistrali rus qo‘shinlari tomonidan o‘qqa tutilmoqda. Donbass shimolidagi turar joy binolari va fuqarolik obyektlari jiddiy zarar ko‘rdi. Meduza 28-may kuni urush zonasidan olingan asosiy suratlarni to‘pladi.
Chernigov

 Chernigov stadionidagi o‘ra. Chernigov rus armiyasining Kiyev yo‘lidagi dastlabki nishonlaridan biri bo‘lgandi. Rossiya shaharni qo‘lga kirita olmadi, ammo Chernigov va uning atrofidagi hududlarning aksariyati vayron bo‘ldi.
Donbass shimoli

 Avdeyevkadagi ukrainalik askarlar pozitsiyasiga hujumdan oldin rossiyaparast kuchlarning “Gvozdika” artilleriya otryadining a’zosi jangovar mashinaga snaryadlarni joylamoqda.

 DXR jangchisi Panteleymonovka posyolkasi yaqinida (DXR nazoratida) ko‘chma “Igla” zenit raketa kompleksidan o‘t ochishga hozirlanmoqda.

 Ukraina harbiylari Donetsk viloyatining Bahmut shahri yaqinida pozitsiyalarni egallab turibdi. Hozir Bahmut—Lisichansk trassasi uchun shiddatli janglar ketmoqda. Ikkala shahar ham, magistral ham rus qo‘shinlari tomonidan o‘qqa tutilgan.

 Ukrainalik askarlar front chizig‘iga yaqin hududda patrullik qilmoqda.

 Donetsk viloyatidagi front chizig‘i yaqiniga zarba berilgan paytda yashiringan ukrainalik askar.

 Ukraina harbiylari Marinkadagi pozitsiyalarida qurol o‘rnatmoqda.

 Bahmutdagi turar joy binosining vayronalari. Rossiyaning bombardimonlaridan shahar katta zarar ko‘rgan.

 Bahmutda yashovchi kishi yerto‘ladan chiqmoqda.
Xarkov viloyati

 Dalaga kungaboqar ekayotgan fermerlar, ufqda esa otishmalardan keyin ko‘tarilgan tutun ko‘rinmoqda. Ukraina — dunyodagi eng yirik bug‘doy, makkajo‘xori va kungaboqar moyi eksportchilaridan biri hisoblanadi, ammo urush tufayli bu mahsulotlarni yetkazib berish hajmi keskin qisqargan. Dunyoda oziq-ovqat mahsulotlari zaxirasi xavf ostida qolgan.

 Xarkov milliy universiteti binosi. Fransuz muhandisi Emmanuel Dyuran shikastlangan binoning 3D-modelini olish uchun lazer skanerdan foydalanmoqda.
 Xarkovda o‘ldirilgan tinch aholi. Mariupolda rus propagandasini namoyish qilayotgan ko‘chma teleekranlar. Urushning 92-kunidan fotoreportaj